als_Latn dik_Latn sag_Latn
U shpall raporti i Komisionit Evropian Semstri Evropian 2017. Ditën tjetër u shpall edhe raporti i ri me rekomandime të Fondit Monetar Ndërkombëtar. Edhe në të dyja dokumentet u është kushtuar një vëmendje e posaçme problemeve ekonomike e sociale të Bullgarisë.
Semestri Evropian është mjaftë më kritik ndaj Bullgarisë, në vend të parë janë shënuar mungesat e bilancit makroekonomik, problemet lidhur me borxhet në sferën financiare dhe pabarazinë sociale. Praktikisht në dokument nuk ka asgjë të panjohur dhe të paparë nga autoritetet në Sofje dhe kjo është edhe një provë, se raporti po e vazhdon politikën e kritikave të ashpra kundër asaj që është bërë dhe asaj që nuk është bërë në Bullgari, dhe të qëndrimit abuziv ndaj sukseseve të arritura. Pra, tani për tani përdoret më shumë shkopi, sesa karota. Mirëpo, ekspertët dhe vëzhguesit në Bullgari mendojnë se kjo politikë e aplikuar tashmë dhjetë vjet sa i përket Bullgarisë, nuk i jep rezultatet e pritura dhe qëndrimi ndaj Bullgarisë duhet ndryshuar, duke u inkurajuar më guximshëm arritjet e vendit.
Raporti i dytë, i cili u publikua një ditë Pas Semestrit të KE-së, është analiza e FMN-së, në të cilën gjithashtu i kushtohet një vëmendje e madhe gjendjes ekonomike dhe sociale të Bullgarisë. Siç duket, në Uashington janë më afër qëndrimit pozitiv, sepse kritikat dhe shënimi i problemeve janë shoqëruar me vlerësime pozitive. Përveç kësaj bëhet përfundimi se sistemi financiar bullgar është i qëndrueshëm dhe i kapitalizuar mirë dhe nuk ka rreziqe për financat publike.
Është e vërtetë se borxhet mes firmave në Bullgari janë shumë dhe kjo fsheh shumë rreziqe lidhur me thellimin e problemeve në sferën financiare, është e vërtetë se kreditë e papaguara janë 17 për qind e shumës së të gjitha huave bankare për biznesin. Mirëpo, është e vërtetë gjithashtu se bankat vazhdojnë të fitojnë shumë dhe se janë në gjendje të ndeshen me disa sfida. Të paktën këtë e treguan të ashtuquajturat “stres-teste”, përmes të cilave kaluan institucionet e kreditit në vend vitin e kaluar. Le të mos flasim për financat publike, të cilat që nga fundi i vitit të kaluar grumbullojnë teprica buxhetore dhe tani autoritetet tashmë kanë mundësi të qetësohen dhe të jenë më bujarë ndaj shtresave të dobëta sociale. Dhe ato e bëjnë këtë. Tani për tani bujaria është mjaftë modeste, por tregon se pushtetarët në vend nuk i injorojnë problemet sociale dhe marrin në përputhje me mundësitë e veta masa për pakësimin e ndarjes së shtresave sociale në shumë të varfra dhe shumë të pasura.
Në Sofje do t’i pranonin më mirë kritikat e institucioneve ndërkombëtare, në qoftë se ato i merrnin parasysh edhe arritjet. Sepse kush e preferon shkopin para karotës? Të mos flasim se qëndrimet e ndryshme çojnë edhe te vlerësime të ndryshme dhe në fund të fundit shtrohet çështja: Kujt t’i besojmë?
Përgatiti në shqip: Vesella Mançeva
Në sferën e energjetikës bullgare tensioni përsëri është duke u rritur. Nuk mjafton se Holdingu Energjetik Bullgar, në të cilin hyjnë të gjitha kompanitë energjetike shtetërore për prodhim dhe distributim të gazit, qymyrit dhe energjisë elektrike,..
Biznesi bullgar ka prognoza optimiste për vitin 2018. Pritet një përmirësim tek shitjet, punësimi dhe investimet, tregojnë rezultatet ne një studimi të Dhomës tsë Tregtisë dhe Industrisë Bullgare, të bërë mes 602 firmave nga Bullgaria. Anketa është një..
Gjatë 15 viteve të fundit 1 mln bullgarë janë nisur për të punuar jashtë shtetit, deklaroi Ministri i Punës dhe Politikës Sociale Biser Petkov, cituar nga gazeta “Standard”. Gjatë vitit 2016 ata u kanë dërguar të afërmve në atdhe gjithsej 869 mln euro...
als_Latn als_Latn als_Latn als_Latn als_Latn als_Latn als_Latn als_Latn als_Latn